《七娘子 高坡晓望》
清代·吴小姑

银云铺遍千株树。此中大有幽人住。忽睹遥村，微闻犬吠，荷樵人踏山花路。

昨宵看月香犹炷。小姑偕向门前步。罗袜轻寒，筠帘映影，晓鸦啼破琼城雾。

作者简介：吴小姑(1825-1851) 号海山仙人，琼山人。嫁广东潮阳人邱玉珊为侧室，邱为秀才，著有《粤海镜要》、《松寮诗话》等，年长于小姑者甚，而琴瑟恩爱。